CELEX: 62021CN0830
Language: hu
Date: 2021-12-23 00:00:00
Title: C-830/21. sz. ügy: A Hanseatisches Oberlandesgericht Hamburg (Németország) által 2021. december 23-án benyújtott előzetes döntéshozatal iránti kérelem – Syngenta Agro GmbH kontra Agro Trade Handelsgesellschaft mbH

2022.3.21.   
            
            
               HU
            
            
               Az Európai Unió Hivatalos Lapja
            
            
               C 128/10
            
         
      A Hanseatisches Oberlandesgericht Hamburg (Németország) által 2021. december 23-án benyújtott előzetes döntéshozatal iránti kérelem – Syngenta Agro GmbH kontra Agro Trade Handelsgesellschaft mbH
      (C-830/21. sz. ügy)
      (2022/C 128/13)
      Az eljárás nyelve: német
      
         A kérdést előterjesztő bíróság
      
      Hanseatisches Oberlandesgericht Hamburg
      
         Az alapeljárás felei
      
      
         Felperes: Syngenta Agro GmbH
      
         Alperes: Agro Trade Handelsgesellschaft mbH
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni az 547/2011/EU rendelet (1) 1. melléklete 1. pontjának b) alpontjával összefüggésben értelmezett 1. cikkét, hogy valamely növényvédő szer párhuzamos importja esetén egy másik tagállamban történő forgalomba hozatal során a csomagoláson az engedélynek a származási tagállam – vagyis ahonnan a növényvédő szert importálják – szerinti jogosultjának nevét és címét kell feltüntetni?
               
            
                  2)
               
               
                  Úgy kell-e értelmezni az 547/2011/EU rendelet 1. melléklete 1. pontjának f) alpontjával összefüggésben értelmezett 1. cikkét, hogy valamely növényvédő szer párhuzamos importja esetén kötelezően a gyártó által eredetileg megadott gyártási tételszámot kell a csomagoláson változatlanul feltüntetni, vagy a fent nevezett rendelkezéssel összeegyeztethető az is, ha a párhuzamos importőr eltávolítja az eredeti gyártási tételszámot, és a csomagoláson a saját azonosító számát tünteti fel, feltéve, hogy olyan nyilvántartást vezet, amelyből megállapítható az általa alkalmazott gyártási tételszám és a párhuzamosan importált növényvédő szerre vonatkozó engedély jogosultja által adott szám egyezősége?
               
            
         (1)  Az 1107/2009/EK európai parlamenti és tanácsi rendeletnek a növényvédő szerek címkézésére vonatkozó követelmények tekintetében történő végrehajtásáról szóló, 2011. június 8-i 547/2011/EU bizottsági rendelet (HL 2011. L 155., 176. o.).